Müntidega sai kenasti toime ka metroos. Tokyo metroopilet maksab enamasti kas 160 või 190 jeeni, sõltuvalt sõidusihist. Väravate juures on mitmeid erinevaid masinaid, aga pole mõtet end segadusse lasta ajada. Kõigepealt vaatad pea kohalt tabelist oma jaama kohta sõiduhinna (ingliskeelne variant on  täiesti olemas). Siis leiad automaatide hulgast selle, kus on nähe ekraanil kastikesed numbritega 160, 190 jne. Lased sinna vastava summa münte sisse ja puudutad ekraanil vastava numbriga kasti. Võib kasutada ka 1000jeenist paberraha, sest masin loeb kenasti sulle vahetusraha tagasi. Selle piletiga saad läbi värava, ning hoia pilet kindlasti alles, seda läheb sul jälle vaja kui oma lõppjaamas väljud. Kui ostsid aga algul liig odava pileti, siis on väljumisväravate juures masinad nimega "Fare adjustment" ning saad  juurde maksta.